Here is a page extracted from Wikipedia that may contain CSS, HTML, and a lot of unformatted text.

Title: Condau d'Aragón
Content: Iste articlo tracta sobre o Condau d'Aragón. Ta atros emplegos se veiga Aragón (desambigación).

O Condau d'Aragón s'orichina en una faixa monteriza en o Pireneu central que encluyiba as vals d'Ansó, Echo y Canfranc.

Va naixer como un intrés d'a dinastía franca Carolinchia de protecher a suya muga sud d'as posibles enrestidas d'os musulmans d'Al-Andalus.

Anque en un comencipio estio baixo a tutela d'os reis francos, mientres iba estendillando-se por a compleganza altera d'o río Galligo s'eslurtaba d'o emparo carolinchio y s'amanaba a o nuclio de gubernants de Pamplona.

En afeminar-se a linia sucesoria d'os contes d'Aragón y haber casato a la heredera d'o condau, Andregoto Galíndez, con o rei de Pamplona García Sánchez I fa que o fillo d'os dos, Sancho Garcés II lebase os títols de rei de Pamplona y conte d'Aragón.

Istos títols irán unitos dica l'anyo 1035 en que o testamento de Sancho o Mayor, trestalla istas tierras entre os suyos fillos y anque Remiro I d'Aragón hereda con títol de conte supeditato a la corona de Pamplona, luitó lo increyible por consiguir a suya independencia.

O fillo de Remiro I, Sancho Remíriz, y o fillato Pietro I consiguen que Aragón entre a fer parte d'os estatos occidentals a títol de Reino; encara asinas se considera a Remiro I como primer rei d'a dinastía aragonesa.

Veyer tamién
Reino d'Aragón
Corona d'Aragón

Historia d'Aragón
Aragon